Vallø Glassverk

Vallø glassverk eller Vallø glasværk var ei verksemd for framstilling av glas, først og fremst flasker, på Valløy i tidlegare Sem kommune og i dagens Tønsberg kommune. Verksemda heldt delvis til i dei gamle lokala etter Vallø saltverk og produksjonen starta hausten 1875. Alt etter fire år, i 1879, gjekk glasverket konkurs og verksemda vart lagt ned. Eigedomane vart selde på auksjon. 
Christian Christiansen i Larvik og eigar av Laurvigs Glasværk ser ut til å ha kjøpt delar buet.

Vallø glassverk vart oppretta av Ernest Christopher Frølich.
I 1878 vart selskapet tildelt både sølv- og bronsemedalje på den 3. verdsustillinga i Paris (Exposition Universelle).

Etter konkursen i september 1879, vart glasverket i 1882 seld til eigarane av Larvik glasverk, Christiansen & Co. Seinare hadde Vallø fleire eigarar. I 1892 vart det seld til Christiania Glasmagasin som la ned aktiviteten på Vallø i 1896. 

 Produksjon 
Vallø produserte først og fremst flaskar.
Den gjennomsnittlege produksjon om dagen steig frå om lag 4 700 flasker i det første året til om lag 7 000 i 1878.
Ein liten del av produksjonen var kavl som er merkt med Vallø.http://www.bestnorwegian.com/vallo_marking.html

 Energi og kommunikasjon 
Til glassverket trongst store mengder med energi. Til det vart det tatt ut torv på Storemyr i Slagen.http://www.turistforeningen.no/horten/article.php?fo_id=1736&ar_id=4604 For lette transporten utvida verket vegen mellom Storemyr på Hassum og Valløy. På kart frå denne tida blir vegen kalla Frølichs-veien.http://skole.tonsberg.kommune.no/karlsvika/lokalhistorie/valloe/kommunikasjoner.php.html I 1876 kjøpte glasverket den opparbeidde veglinja frå Lars Anderssen på garden Ringshaug som gjekk over eigedomen hans. Denne vegen gjekk frå Valløy over Brekke til Hassummyra der glasverket skulle ta ut torv og køyre ned til verket.http://home.online.no/~i.oberg/ringshaug.htm

 Litteratur 
 Sem og Slagen - en bygdebok. Gårdshistorie, bind 1, annen del: Slagen sogn, 1963 
 Sem og Slagen - en bygdebok. Bind 2, Kulturhistorie
 Vestfold-Minne, 1955,
 Erling Eriksen, s. 1-25, artikkel om Frølich og Vallø Glasværk. Vallø Glasværk - et industrielt intermesso
 S.C. Hammer, Den Norske Flaske Industri, 1931

 Kjelder 

 Oscar A. Johnsen: Sem og Slagen - En bygdebok, 1963
 Sem og Slagen bygdebok, Gardshistorie b. 1 del 2
 Sigurd H. Unneberg: Sem og Slagen bygdebok, Kulturhistorie b. 2 del 2
 Nettverk for Miljølære
 Vallø; Verket og menneskene

Kategori:Norske glasverk
Kategori:Norske fabrikkar
Kategori:Næringsliv i Tønsberg
Kategori:Historie i Tønsberg
Kategori:Tidlegare norske føretak
Kategori:Føretak skipa i 1875
Kategori:Føretak nedlagde i 1879
Kategori:1875 i Noreg
Kategori:1879 i Noreg